23.1.2023.
HR
Službeni list Europske unije
C 24/25
Zahtjev za prethodnu odluku koji je 7. listopada 2022.
uputio Tribunal Superior de Justicia de las Islas Baleares (Španjolska) – J.M.A.R/C.N.N., SA (Predmet C-631/22) (2023/C 24/32) Jezik postupka: španjolski Sud koji je uputio zahtjev Tribunal Superior de Justicia de las Islas Baleares
Stranke glavnog postupka Žalitelj: J.M.A.R Druga stranka u žalbenom postupku: C.N.N., SA
Prethodna pitanja 1.
Treba li članak 5.
Direktive Vijeća 2000/78/EZ o uspostavi općeg okvira za jednako postupanje pri zapošljavanju i obavljanju zanimanja (1), u vezi s uvodnim izjavama 16., 17., 20. i 21. njezine preambule, člancima 21. i 26.
Povelje Europske unije o temeljnim pravima te člancima 2. i 27.
Konvencije Ujedinjenih naroda o pravima osoba s invaliditetom (koja je odobrena Odlukom Vijeća 2010/48/EZ od 26. studenoga 2009.
(2)), tumačiti na način da mu se protivi primjena nacionalnog pravnog pravila kojim je invaliditet radnika ili radnice (jer je kod njega/nje proglašeno trajno smanjenje radne sposobnosti uz preostalu radnu sposobnost za obavljanje njegova/njezina uobičajenog zanimanja, bez mogućnosti poboljšanja) predviđen kao razlog za automatski prestanak ugovora o radu, pri čemu se poduzetniku kao preduvjet ne nalaže da ispuni obvezu osiguravanja „razumnih prilagodbi” koja se propisuje navedenim člankom 5.
Direktive radi zadržavanja na radnom mjestu (ili da opravda nerazmjerno opterećenje takve obveze)? 2.
Treba li članak 2. stavak 2. i članak 4. stavak 1.
Direktive Vijeća 2000/78/EZ o uspostavi općeg okvira za jednako postupanje pri zapošljavanju i obavljanju zanimanja, u vezi s uvodnim izjavama 16., 17., 20. i 21. njezine preambule, člancima 21. i 26.
Povelje Europske unije o temeljnim pravima te člancima 2. i 27.
Konvencije Ujedinjenih naroda o pravima osoba s invaliditetom (koja je odobrena Odlukom Vijeća 2010/48/EZ od 26. studenoga 2009.), tumačiti na način da automatski prestanak radnikova ugovora o radu zbog invaliditeta (jer je kod njega proglašeno trajno smanjenje radne sposobnosti uz preostalu radnu sposobnost za obavljanje njegova uobičajenog zanimanja), pri čemu se kao preduvjet ne nalaže ispunjavanje obveze osiguravanja „razumnih prilagodbi” koja se propisuje navedenim člankom 5.
Direktive radi zadržavanja na radnom mjestu (ili prethodno opravdavanje nerazmjernog opterećenja takve obveze), predstavlja izravnu diskriminaciju, čak i ako se nacionalnim pravnim pravilom utvrđuje takav prestanak?
(1) (2)
Direktiva 2000/78/EZ od 27. studenoga 2000.
o uspostavi općeg okvira za jednako postupanje pri zapošljavanju i obavljanju zanimanja (SL 2000., L 303, str. 16.)
(SL, posebno izdanje na hrvatskom jeziku, poglavlje 5., svezak 1., str. 69.)
Odluka Vijeća od 26. studenoga 2009. o sklapanju Konvencije Ujedinjenih naroda o pravima osoba s invaliditetom od strane Europske zajednice (SL 2010., L 23, str. 35.)
(SL, posebno izdanje na hrvatskom jeziku, poglavlje 11., svezak 66., str. 55.)
Zahtjev za prethodnu odluku koji je 10. listopada 2022.
uputio Tribunal Supremo (Španjolska) – AB Volvo/Transsaqui S.L. (Predmet C-632/22) (2023/C 24/33) Jezik postupka: španjolski Sud koji je uputio zahtjev Tribunal Supremo